kardosdrur/scandi-wiki huggingface dataset:
Piazza del Campo

Piazza del Campo er den primære plads i den gamle del af byen Siena i Toscana, Italien. Den bliver betragtet sm en af Europas fornemste middelalderlige pldser. Den er kendt for sin skønhed og arkitektoniske integritet. Blandt bygningerne der omkranser den muslingeskal-formede plads er Palazzo Pubblico med Torre del Mangia, samt flere andre palazzi signorili. I den nordøstlige ende tår Fonte Gaia.

To gang eom året afholdes der hestevæddeløbet Palio di Siena rundt om pladsen. Piazza del Campo er også målområdet for det årlige cykelløb Strade Bianche.

Referencer

Eksterne henvisninger 

 Two Weeks in Tuscany The Sight in the Piazza
 ItalyGuides.com: Piazza del Campo
 Many pictures
 Siena Piazza del Campo English Video Introduction

Siena
Torve og pladser i Italien
Store Lars

Store Lars er en dansk romantisk komedie-serie produceret og vist af TV3, der havde premiere den 23. april 2020. I serien spiller komikeren Lars Hjortshøj sig selv i et univers, der er en blanding af fiktion og virkelighed. Den handler om, hvordan Lars prøver at få sit store gennembrud og søger respekt fra de finere kulturelle kredse. Efter at have bygget en karriere op som standup-komiker, børneunderholder og med småroller i tv-serier vil han gerne anerkendes. Han vil spille med i Shakespeare-teaterstykker og have kulturelitens accept. Han vil være ’Store Lars’, som seriens titel hentyder til. Men Lars oplever gang på gang latterliggørelse og havner i ynkelige og pinagtige situationer i sin søgen efter anerkendelse.

Udover Hjortshøj i hovedrollen medvirker Julie Agnete Vang, Martin Brygmann, Ellen Hillingsø og Kasper Leisner. Hjortshøj er hovedforfatter på serien sammen med Maj Bovin og Søren Frellesen. I serien optræder ofte gæstestjerner som Camilla Martin, Joachim Boldsen, Jan Gintberg, Nabiha, Søren Rasted, Dejan Cukic, Preben Elkjær, Nikolaj Koppel, Martin Jørgensen, Linda P og Rane Willerslev.

Serien starter med at han skal skilles fra sin hustru (Hillingsø), som har en affære med installationskunstneren (Leisner). Hans nabo (Brygmann) hjælper Lars med at komme videre og score kvinder, men Lars vil bare gerne danne par med børneteaterskuespilleren Julie (Vang). Han anstrenger sig for at imponere hende.

Produktion 
Optagelserne startede den 1. april 2019.

Eksterne henvisninger 
 
Store Lars på Viaplay

Humorprogrammer fra Danmark
Danske tv-serier fra 2020'erne
Karlsøyfjorden (Molde)

Karlsøyfjorden er en fjordarm af Romsdalsfjorden i Molde kommune i Romsdal  i Møre og Romsdal fylke i Norge. Fjorden har indløb mellem Kvalen på Sekken i syd og Fårøya i nord og går 12 kilometer mod øst til Røvik. Fjorden ligger på nordsiden af øen Sekken og syd for øerne som skiller fjorden fra Moldefjorden og Fannefjorden i nord.

En anden ø på nordsiden af fjorden er Bolsøya og Bolsøysundet går mellem øen og fastlandet. Bolsøybroen krydser sundet via fylkesvej 64, som går langs de indre dele af fjorden. Inderst i fjorden ligger bygden Røvik.

Kilder og henvisninger 

Fjorde i Møre og Romsdal
Molde
Tresfjorden

Tresfjorden () er en fjord i Vestnes Kommune i Møre og Romsdal fylke i Norge. Den 12 km lange fjord er en gren af Romsdalsfjorden, og det er en af de to hovedfjorde, der skærer sig ind i kommunen. Landsbyen Vestnes ligger på vestsiden ved mundingen af fjorden, og landsbyen Vikebukt ligger ved østsiden af mundingen af fjorden. I den sydlige ende ligger landsbyen Tresfjor.

Europavej E39 løber langs den nordvestlige bred af fjorden, og europavej E136 nærmer sig fjorden fra øst og krydser den over Tresfjordbroen. Broen åbnede i 2015 og krydsede den nordlige del af fjorden lige syd for landsbyerne Vestnes og Vikebukt. Åbningen af broen resulterede i, at E136 blev omdirigeret over broen i stedet for at følge østkysten ned og omkring fjorden.

Kilder og henvisninger 

Fjorde i Møre og Romsdal
Vestnes
Joachim Clausen

Joachim Clausen (født 29. april 1952 - død 10. februar 2021) lagde stemme til Mowgli I den danske version af Junglebogen. Fra 1967 til 1970 spillede han sønnen Rikko i radioserien "Karlsens Kvarter". Joachim Clausen var blandt stifterne af Musikteatergruppen Ragnarock i Humlebæk 1975. 

Joachim Clausen blev student fra Helsingør Gymnasium i 1971 og han blev magister Kultursociologi på Københavns Universitet i 1981. Havde i en årrække arbejdet ved  Nordisk Ministerråd og Undervisningsministeriet

Kilder 

Stemmeskuespillere
Kartoffelkroketter

Kartoffelkroketter er små friterede runde eller aflange boller af kartoffelmos, som er vendt i hvedemel, æg og rasp. Evt. krydret med muskatnød.

Kartoffelkroketter spises som tilbehør til kødretter i stedet for kogte kartofler, ris eller pasta.

I andre lande kender man også kroketter af kød, fars eller fisk og med fyld af rejer, ost, skinke og tyk bechamelsauce.

Kroketter kendes som croquettes i Frankrig siden 1700-tallet, men er udbredt til hele Europa og andre verdensdele.

Referencer 

Kartoffelretter
Mad fra Frankrig
Mad fra Tyskland
Mad fra Spanien
Mad fra Portugal
Ondaften

Ondaften (dansk) eller Unaften (tysk) er en landsby beliggende midtvejs mellem Hanved og Valsbøl på gesten vest for Flensborg i Sydslesvig. Administrativt hører landsbyen under Hanved Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører byen til Hanved Sogn. Sognet lå i Vis Herred (Flensborg Amt, Sønderjylland), da området tilhørte Danmark.

Ondaften er første gang nævnt 1659. Byen opstod som kro- og udflytterby fra Hanved. Navnet forklares ved vejene, der var vanskelige at køre på, især i skumringstiden om aftenen. Modsvarende hed en kro i nabobyen Timmersig Godmorgen. Til Ondaften er knyttet folkesagnet om kro-kvinden, som havde dræbt og udplyndret sin hjemvendte søn. Stednavnet henføres i sagnet til forældrenes griskhed og ondskab. Ondaften er (bl.a.) nævnt i Otto Vaupells beretninger om Treårskrigen.

Noter 

Hanved
Köln (flertydig)

Köln har flere betydninger:
 Köln er en tysk by
 Ærkebispedømmet Köln er et romersk-katolsk ærkebispedømme, der dækker byen Köln og omkringliggende områder
 Kurfyrstendømmet Köln var et fyrstbispedømme i det Tysk-romerske rige
 Köln (regierungsbezirk) - regierungsbezirke i Nordrhein-Westfalen, Tyskland
Metropolis (byggeri)

Metropolis er et futuristisk lejlighedskompleks fra 2008 beliggende i kvarteret Sluseholmen i Københavns Sydhavn. Bygningen ligger på en kunstig halvø og er omgivet af Teglværksløbet og Sluseløbet.

Noter 

Bygninger, konstruktioner og anlæg i Københavns Kommune
Jacob Wendt Jensen

Jacob Wendt Jensen (født 1966 i Aalborg) er en dansk journalist, filmanmelder, redaktør, foredragsholder og forfatter.

Anmelder film i Jyllands-Posten og er redaktør for Sceneliv (medlemsblad i Dansk Skuespillerforbund).

Har skrevet biografier om Niels Olsen, Kirsten Lehfeldt, Lise Nørgaard, Jack Nicholson, Victor Borge, Nina van Pallandt og Ove Sprogøe. Fagbogen Cut – bag om dansk films ny guldalder – fortalt af dem der skabte den og en krønike om danskere i filmbyen Hollywood med titlen Drømmen om Hollywood – sammen med Christian Monggaard.

Er medlem af juryen i Nordisk Råds Filmpris. Var fra 2011 til 2018 formand for Danske Filmkritikere, der uddeler Bodilprisen.

Uddannelse 
Civiløkonom, journalist og bachelor i Film- og Medievidenskab.

Kilder og henvisninger 

 Jacob Wendt Jensens hjemmeside.
 Jacob Wendt Jensen i Danske Filmkritikeres ekspertkatalog.

Journalister fra Danmark
Faglitterære forfattere fra Danmark
Mandlige forfattere i det 21. århundrede
Perpignan-5 (kanton)

Perpignan-5 er en fransk kanton beliggende i departementet Pyrénées-Orientales i regionen Occitanie. Kantonen blev udvidet med Canohès pr. dekret 26. februar 2014. Hele kantonen ligger i Arrondissement Perpignan. Hovedby er Perpignan.

Perpignan-5 består af 2 kommuner :

 Perpignan - den sydvestlige del af kommunen
 Canohès

Historie 
Kantonen blev etableret 16. august 1973.

Kilder 

Kantoner i Pyrénées-Orientales
Carole Cadwalladr

Carole Jane Cadwalladr (født 1969) er en britisk forfatter og undersøgende journalist. Hun arbejder The Observer og arbejdede tidligere på The Daily Telegraph .  Cadwalladr fik international anerkendelse i 2018, da hun afslørede Facebook – Cambridge Analytica Data skandalen .

Cadwalladr var finalist for Pulitzer-prisen for National Reporting i 2019 sammen med The New York Times- journalister for hendes dækning af Cambridge Analytica-skandalen.

Hun har generelt skrevet om teknologi, data og sociale medier.

Personligt liv 
Cadwalladr blev født i Taunton, Somerset  uddannet ved Radyr Comprehensive School, Cardiff,  og Hertford College, Oxford .

Bogudgivelser 

     
     

Journalister fra Storbritannien
Perpignan-6 (kanton)

Perpignan-6 er en fransk kanton beliggende i departementet Pyrénées-Orientales i regionen Occitanie. Kantonen blev udvidet med Toulouges pr. dekret 26. februar 2014. Hele kantonen ligger i Arrondissement Perpignan. Hovedby er Perpignan.

Perpignan-6 består af 2 kommuner :

 Perpignan - den vest-sydvestlige del af kommunen
 Toulouges

Historie 
Kantonen blev etableret 16. august 1973.

Kilder 

Kantoner i Pyrénées-Orientales
Mesterskabsserien 1931-32

Mesterskabsserien 1931-32 var den 19. sæson om Danmarksmesterskabet i fodbold for herrer organiseret af DBU. Mesterskabet blev for syvende gang vundet af KB.

KB førte turneringen fra start til slut og vandt samtlige ni kampe, mens de regerende mestre Frem sluttede på en skuffende femteplads. AGF var tæt på at rykke ned efter at have tabt alle de første seks kampe. De fem største københavnske klubber indtog de fem første pladser med AaB på sjettepladsen som bedst placerede hold fra provinsen. Horsens fS rykkede ned og blev erstattet af Esbjerg fB, der slog Helsingør IF i kvalifikationen til Mesterskabsserien.

I første runde d. 23. august 1931 vandt B 93 med 15-5 over AaB. Det er den målrigeste kamp i Danmarksturneringens historie. Kaj Uldaler (fem mål), Carl Stoltz (fire) og Henry Nielsen (tre), scorede hattrick.

Mesterskabsserien 

Oprykker:  Esbjerg fB

Kilder 

Fodboldturneringer i Danmark
Perpignan-1 (kanton)

Perpignan-1 er en fransk kanton beliggende i departementet Pyrénées-Orientales i regionen Occitanie. Kantonen blev kun ændret i mindre grad ved reformen annonceret pr. dekret 26. februar 2014. Hele kantonen ligger i Arrondissement Perpignan. Hovedby er Perpignan.

Perpignan-1 består af en del af 1 kommune :

 Perpignan - den nordlige del af kommunen

Historie 
Kantonen blev etableret 16. august 1973.

Kilder 

Kantoner i Pyrénées-Orientales
Perpignan-4 (kanton)

Perpignan-4 er en fransk kanton beliggende i departementet Pyrénées-Orientales i regionen Occitanie. Kantonen blev kun ændret i mindre grad ved reformen annonceret pr. dekret 26. februar 2014. Hele kantonen ligger i Arrondissement Perpignan. Hovedby er Perpignan.

Perpignan-4 består af en del af 1 kommune :

 Perpignan - den sydlige del af kommunen

Historie 
Kantonen blev etableret 16. august 1973.

Kilder 

Kantoner i Pyrénées-Orientales
Sigerslev Engmose

Sigerslev Engmose   er et 22 hektar stort naturområde der er omgivet af landsbyen Sigerslevs huse i nordøst for Store Heddinge i 	Stevns Kommune. Mosen har i tidens løb været brugt til tørvegravning – senest under anden verdenskrig, men også i 1800-tallet. Området blev i 1978 fredet for at beskytte den særlige flora og fauna i området, som betragtes som værdifuld.

Landskabet 

Den fredede engmose er opstået ved tørvegravning af den afvandede Sigerslev Sø. Mosen rummer dels den oprindelige sø, dels de omliggende lodsejeres parceller, som er dele af mosen. Sigerslev Mose rummer et rigt fugleliv og er omkranset af enge, pile- og elleskov. Rørsumpen består især af tagrør, og den ydre rørsump af bredbladet og smalbladet dunhammer. Mosens stier er offentligt tilgængelige.

Dyrelivet 

I mosen er der observeret gråstrubet lappedykker, grønbenet rørhøne, tornsanger, kærsanger, gærdesanger, havesanger, munk, gransanger, løvsanger, gulspurv, rørspurv, rørhøg, canadagås, grågås, gråand, gravand, skeand, troldand, skarv, fiskehejre, knopsvane og mange andre fuglearter.

Kilder og henvisninger

Fredede arealer i Danmark
Lokaliteter i Stevns Kommune
Julie Hamann

Julie Caroline Hamann (født 9. februar 1842 i København; død 21. marts 1916 i Lyngby) var en dansk maler. Hun var ugift.

Uddannelse 
Hamann var elev hos Christian Thørrestrup, senere i Vilhelm Kyhns tegneskole 1875-77 og i Paris hos Tony Robert-Fleury.

Udstillinger 
Julie Hamann malede blomsterbilleder, men har derudover malet både portrætter og genrebilleder. Hun debuterede på Charlottenborgs Forårsudstilling 1863 og udstillede der 10 gange. Deltog i Kvindelige Kunstneres retrospektive Udstilling i 1920.

Referencer

Eksterne henvisninger 

 


Malere fra Danmark
Personer fra København
Farvel (Gulddreng-album)

Farvel er debutalbummet fra musikeren Gulddreng. Albummet blev udgivet nytårsaften 2017.

Album fra Danmark
Album fra 2017
Rolf Schütze

Rolf Schütze (født 27. juli 1911 i Hamborg, død 6. september 1978 i Gentofte) var en dansk billedhugger, lærebogsforfatter og lærer.

Schütze var søn af prokurist August Hermann Thomas Schütze og Kirsten Møller og fik dansk indfødsret i 1923. Han blev gift d. 16. maj 1939 i Skovshoved med billedhugger Mette Marie Elisa von der Recke (1908-1943) og nogle år efter dennes tidlige død, gift d. 31. maj 1946 i Hørsholm med kunstmaleren Elsebet Maria Castenschiold (1923-2004). Rolf Schütze var nevø af tegner og illustrator Louis Moe (1857-1945) og Inger Møller (1868-1954) og han færdedes der i sin barndom og ungdom som søn af huset. Hans morfar var hofpianofabrikant Frederik Møller (Hornung & Møller).

Schütze var først elev på Teknisk Skole og derefter på Københavns Kunstakademi som elev af professor Einar Utzon-Frank frem til maj 1938.

Rolf Schütze vandt i 1938 1. præmien i Kunstakademiets konkurrence om gavludsmykning af Luftmarinestationen på Refshaleøen (opført 1937-1939) med et keramisk relief af to forgyldte, kæmpende ørne med blå baggrund. Desuden forskellige statuetter i glaseret brændt ler for Knabstrup Teglværk og Keramikfabrik samt adskillige portrætbuster i gips og bronze. Rolf Schütze tegnede desuden modeller til bestik og korpussølv for hofjuvelér P. Hertz samt det store Rigsvåben ved kongelogen i Radiohusets koncertsal (nu Konservatoriets Koncertsal, som blev indviet i 1945. Derudover arbejdede han i 1945-46 sammen med geolog, dr.phil S.A. Andersen og billedhuggeren Aksel Theilmann om at fremstille en rekonstruktion af guldhornene, efter Andersens snoede teori, som senere kom til at danne forlæg for de seneste guldhornsrekonstruktioner fra 1979 på Nationalmuseet.

Rolf Schütze deltog desuden i Kunstnernes Efterårsudstilling 1934-35 og Charlottenborgs Forårsudstilling 1934-38, 1940, 1942 og 1946 og flere andre.

Gennem flere år lærer på Vallerødskolen i Hørsholm, og blev i 1953 også kursusleder på Dansk Sløjdlærerskole, hvorefter han udgav flere lærebøger inden for sløjdfaget. Rolf Schütze var bl.a. foregangsmand inden for brugen af spånplade i møbelsløjd.

Udvalgt litteratur
"Louis Moe 1857-1945 og hans kunst", H. Hagerups Forlag, 1949 (sammen med redaktør Kai Flor)
"Vi saver legetøj", Høst & Søns Forlag, 1961
"Papirmekanik og Foldemænd", Høst & Søns Forlag, 1965
"Redekasser til havens fugle", Høst & Søns Forlag, 1968 
"Unge møbler: Møbelsløjd med spånplader", Høst & Søns Forlag, 1969 
"Moderne Møbelsløjd", Høst & Søns Forlag, 1971
"Små legeting af træ", Høst & Søns Forlag, 1973

Se også
Rolf Schützes træarbejde i praktisk udførelse: HD - øvelse - Hest af Rolf Schütze af Peter Hersted

Eksterne henvisninger

Kilder og noter

Billedhuggere_fra_Danmark
Lærebogsforfattere_fra_Danmark
Lærere_fra_Danmark
Personer_fra_Hamborg
Maier-Saupe-teori

Maier-Saupe-teori er den mest kendte teoretisk model, der beskriver den nematiske fase i flydende krystaller. Den er en middelfeltteori.

Teorien blev publiceret af Wilhelm Maier og Alfred Saupe i 1958.

Kildehenvisninger 

Bløde materialers fysik
Hovedret

En hovedret er den største og mest mættende madret i et frokost- eller middagsmåltid, der består af mere end én ret.

Især ved festlige anledninger serveres en treretters menu bestående af forret (hors d'œuvre, antipasto), hovedret og efterret (dessert). Mere end tre retter er en sjældenhed. Ved to retter kan det være forret og hovedret eller hovedret og efterret.

Er der kun én ret, kaldes det ikke en hovedret; men det kan være et hovedmåltid. Der kan også være tale om et mellemmåltid, en snack.

Referencer 

Madretter
Måltider
Mad og drikke
Madlavning
Snacks
Nan Dahlkild

Nan Dahlkild (født 1949 i Padborg), lektor emeritus ved Københavns Universitet.

Han er uddannet som sociolog (mag.art.) 1977 fra Københavns Universitet og Ph.d. 2006. Ansat ved Danmarks Biblioteksskole (senere Institut for Kommunikation, Københavns Universitet) siden 1977.

Forfatterskab 
Han har en omfattende produktion inden for kultur-, arkitektur- og bibliotekshistorie. Større værker: Åbningen af biblioteksrummet – de formative år i danske folkebibliotekers arkitektur i det 20. århundredes første halvdel (Ph.d. afhandling, 2006). Biblioteket i tid og rum – arkitektur, indretning og formidling (2011). Huse der har formet os. Arkitekturhistorien bag danskernes institutioner og offentlige rum (2015). Sommerlandets arkitektur (2019). Forfatter og medredaktør af værket Dansk Bibliotekshistorie Bd. 1-2, Aarhus Universitetsforlag. 2021. Desuden bidraget med en lang række artikler i danske og internationale antologier og tidsskrifter om kulturformidling, biblioteksforhold, biblioteksindretning og bibliotekshistorie. Medredaktør af temanumre som Biblioteksarbejde 67/68, 2004 med tema: Kulturarv og Library Trends, Vol. 60:1, Summer 2011 med tema: Library Design: From past to present. 

Medtilrettelægger af og medvirkende i DR-K’s Tv-serien om Huse der former os (2013). Kurator for udstillingerne Huse der har formet os (Rundetårn 2015) og Sommerlandets arkitektur (Sophienholm 2019).

Priser og hverv 
Priser: Bibliotekarforbundets formidlingspris 2017. Nomineret til det Humanistiske Fakultets formidlingspris i 2016. Modtager af Werlauff-prisen 2021. Bestyrelsesposter i: Dansk bibliotekshistorisk Selskab og Selskabet for Arkitekturhistorie.

Udvalgte artikler

Henvisninger

Eksterne henvisninger 
 Åbningen af biblioteksrummet – de formative år i danske folkebibliotekers arkitektur i det 20. århundredes første halvdel (2006)l
 Præsentation på Københavns Universitets hjemmeside

Ansatte ved Københavns Universitet
Wilton's Music Hall

Wilton's Music Hall er en listed building af anden grad i området Shadwell, i London, England, der blev opført som music hall og som nu bruges til opførsel af forskellige typer optrædener. Den ligger i Graces Alley, der er en sidegade til Cable Street i London Borough of Tower Hamlets. Den åbnede som music hall første gang i 1859. Fær dette hed den Prince of Denmark Public House fra 1828 og frem til 1939, hvor den ændrede navn til 1839 Mahogany Bar. I 1878 fik den navnet Frederick's Royal Palace of Varieties. I slutningen af 1800-tallet stoppede bruge som music hall, og den var en overgang suppekøkken, men i 1999 åbnede den igen som music hall. Det er en af de meget få bevarede music halls, og den har også bevaret en stor del af den oprindelige indretning.

Stedet har for nylig gennemgået en omfattende renovering. Teatret lukkede ikke under ombygningen, men kørte i stedet et midlertidigt teaterprogram kaldet The Chrysalis Club. De renoverede lokaler åbnede i oktober 2015 og modtog en arkitekturpris i 2016.

Se også 
 Hoxton Hall

Referencer

Litteratur 
 
 John Earl and Michael Sell Guide to British Theatres 1750–1950, pp. 147–8 (Theatres Trust, 2000) 
 Peter Honri John Wilton’s Music Hall, The Handsomest Room in Town (1985)
 Diana Howard London Theatres and Music Halls 1850–1950 (1970)

Eksterne henvisninger 

 Wilton's Music Hall (Official Website)
 Theatres Trust database entry 
 Interview with Frances Mayhew, former Artistic & Managing Director of Wilton’s Music Hall (Spitalfields Life blog)
 Interview with David Mason, Past Resident of Wilton’s Music Hall (Spitalfields Life blog)
 Wilton's Theatre History (Arthur Lloyd site)
 Wilton's Music Hall Posters  held by the University of East London's East London Theatre Archive]
 IMDB List of Movies & TV Programmes Filmed at Wilton's Music Hall
 2003 BBC Restoration candidates
 The Somnambulist: a novel by Essie Fox and published by Orion Books, which features Wilton's Music Hall http://www.essiefox.com

Tower Hamlets
Teatre i Storbritannien
Kultur i London
Blists Hill Victorian Town

Blists Hill Victorian Town er et frilandsmuseum, der er bygget i et tidligere industrikompleks i Madeley-området af Telford i Shropshire, England. Museet forsøger at genskabe victoriatidens by i Shropshire i slutningen af 1800-tallet og begyndelsen af 1900-tallet. Det er et af de ti museer, der drives af Ironbridge Gorge Museum Trust.

Oprindeligt var Blists Hill et industriområde, der bestod af teglstensfabrikker, højovne, samt kul-, jern og lerminer. Museet åbnede i 1973, og er blevet udvidet lige siden. Museets bygninger er i tr ekategorier; bygninger der allerede var en del af industriområdet, bygninger der repræsentere en generisk type bygninegr og bygniger de er blevet pillet fra hinanden og genopført på museets område.

Museet har tre område; en by med butikekr fra viktoriatiden som bl.a. bank, bageri, cykelhandler og postkontor; et industriområde med højovne og jernindustri, samt et landområde. Museet er blevet brugt til optagelse af adskilliger tv-programer og film, inklusive science fiction-serien Doctor Who, børneprogrammet Blue Peter og dokumentarserien Victorian Pharmacy med Ruth Goodman.

Se goså 
 Beamish Museum
 Living history

Referencer

Eksterne henvisninger 

 Blists Hill Victorian Town
 Shropshire tourism information
 Archaeology in the Ironbridge Gorge

Frilandsmuseer
Museer i England
Shropshire
Museer etableret i 1973
Matt Beard

Matt Beard (født 9. januar 1978) er en engelsk fodboldtræner, som er cheftræner for West Ham United F.C. Women, der spiller i FA Women's Super League. Han har været træner i klubben siden Juni 2018.

Han har tidligere trænet flere kvindetophold. Senest trænede han amerikanske Boston Breakers i National Women's Soccer League, fra 2016 ti 2017. Han har også fortid i Liverpool F.C. Women og Chelsea F.C. Women.

Han vandt FA Women's Super League i 2013 og 2014, med Liverpool F.C. Women og Surrey County Cup i 2009, 2010 og 2012. Han nåede seneste finalen ved FA Women's Cup i 2019, med West Ham United, men blev besejret i finalen 0-3, til Manchester City W.F.C..

Referencer

Eksterne henvisninger 

Fodboldtrænere fra England
Rush Green Stadium

Rush Green Stadium er et træningsanlæg og stadion i Rush Green, Romford, London. Det er hjemmebane for West Ham United F.C. Women, Chadwell Heath Academy og West Ham United F.C.s (U/18-hold).

Stadionet er en del af West Ham United F.C.s træningsanlæg, West Ham United Training Ground, der i alt består af 3 baner, hvor Rush Green er blandt. De resterende to hedder Chadwell Heath og Little Heath.

Referencer

Eksterne henvisninger 

Soccerway

Fodboldstadioner i London
Idrætsanlæg i London
Etableret i 2012
West Ham United F.C.
Ramona Bachmann

Ramona Bachmann (født 25. december 1990) er en kvindelig schweizisk fodboldspiller, der spiller som angriber for engelske Chelsea og Schweiz' kvindefodboldlandshold, siden 2017.

Hun skrev i December 2016, under med den engelske FA Women's Super League-klub Chelsea.

Meritter 
Umeå IK
 Damallsvenskan: Vinder 2007, 2008
 Svenska Cupen: Vinder 2007
 Svenska Supercupen: Vinder 2007, 2008

FC Rosengård
 Damallsvenskan: Vinder 2013, 2014, 2015
 Svenska Supercupen: Vinder 2012, 2015

VfL Wolfsburg
 DFB-Pokal: Vinder 2015-16

Chelsea 
 FA WSL: Vinder 2017-18
 FA Women's Cup: Vinder 2017-18
 FA WSL Cup: Vinder 2019-20

Privatliv 
Bachmann dannede par med West Ham United-spilleren Alisha Lehmann, indtil de i 2021 gik fra hinanden.

Referencer

Eksterne henvisninger 
 
 

Kvindelige fodboldspillere fra Schweiz
Kvindelige fodboldlandsholdsspillere fra Schweiz
Fodboldspillere fra Chelsea F.C. Women
Angribere (fodbold)